નવેમ્બર 2009માં, ગોલ્ડમૅને પોતાની નવી 10,000 સ્મોલ બિઝનેસિસ પહેલ અંતર્ગત નાના વેપાર/ધંધાને સહાય અર્થે $500 મિલિયન આપવાનું વચન આપ્યું. આ પહેલ અંતર્ગત ગોલ્ડમૅન 10,000 નાના વેપારગૃહોને સહાય આપવા ધારે છે - જેમાં બિઝનેસ અને વ્યવસ્થાપન શિક્ષણથી માંડીને ધિરાણ અને પરોપકારી સહાય માટેના માર્ગદર્શન સુધીનો સમાવેશ થાય છે. રાષ્ટ્રીય અને સ્થાનિક વેપારી સંગઠનો, તેમ જ ગોલ્ડમૅન સૅશના કર્મચારીઓ સાથેની ભાગીદારી થકી આ માટેનું નેટવર્ક ઊભું કરવામાં આવશે.[૫૫] આ ઉપરાંત, આ કાર્યક્રમના પરામર્શ મંડળનું પ્રમુખસ્થાન ગોલ્ડમૅનના મુખ્ય કારોબારી અધિકારી લોયડ બ્લાન્કફેઈન, બર્કશાયર હાથવેના વૉરેન બફેટ અને હાવર્ડ બિઝનેસ સ્કૂલના પ્રોફેસર માઈકલ પોર્ટર લેશે.[૫૪]